Er det rigtigt at Jesus Kristus Guds søn tog alle os menneskers sygdomme synd og død på hans eget legeme,da han gav sit liv for alle mennesker i verden for 2000 år siden ? Men hvorfor bliver folk så syge af sygdomme den dag idag og folk synder, og dør når man er gammel? Jeg troede at Jesus Kristus havde befriet os mennesker fra sygdomme synd og død så vi ikke fik sygdomme, syndede eller vil dø når man er blevet gammel???

Svar:

Prøv at læs Romerbrevet 8 v 2.  Der står at i Jesus Kristus er du fri fra syndens og dødens lov:)

Syndens og dødens lov er den lov der kom ind i verden efter syndefaldet. dvs. at der kom der sygdom, synd, krig, død osv. ind i denne verden. En kristen er fri fra denne lov. Dvs. at du ikke skal dø. jo dit hylster (din krop skal), men ikke dit virkelig jeg. Du skal **leve** evigt med ham i himlen. Det vil også sige at du som kristen på denne jord, ikke skal leve i synd og sygdom. Vi kan slippe fri fra disse ting fordi vi er ikke under syndens og dødens lov længere:)

Prøv at tænk på dette: i år 1800 var der slaver i USA. Dette var lovligt. Det sagde loven. I år 1863 lavede Abraham Lincoln en ny lov. At det ikke var lovligt at have slaver længere. Var der stadig slaver efter at den nye lov kom? ja. man siger faktisk at der var slaver helt op til 100 år efter. Var det lovligt. Nej.

Hvorfor var der slaver, når det ikke var lovligt?  Måske fordi at slaverne ikke kendte den nye lov. Det kunne også være at herrerne og mestrene kendte loven, men alligevel bare lagde lænker på folk, selvom det var ulovligt.

Kan du se det? Satan kender godt den nye lov, der blev indført da Jesus døde på korset. Han ved godt at jesus tog al din sygdom på sig. Men han er da ligeglad. han ønsker da stadig at ”lægge lænker” på folk i dag. Er det "lovligt"? nej.

Derfor bliver du nødt til at være "politimanden" der fortæller djævelen at han går imod loven, når han lægger sygdom på dig. fortæl sygdommen at forsvinde i Jesu navn. Det er ikke "lovligt" at du er syg. I jesus kristus er du jo købt fri fra denne lov.

*Jesus bar din sygdom, for at du ikke skal bære den*

Tommy